Beartzun

Beartzun Elizondoko (Baztan) ekialdean dagoen baserri-auzoa da. Ingurune menditsuan kokatua, iparraldean ez du urruti Auza (1.305 m), Baztango tontorrik nabarmenena.

Beartzungo errekako urak Bidasoa ibaira doaz.

 Mugakideak 
Ipar-mendebaldean herrikidea den Berro eta harantzago norabide berean herriburua den Elizondo, hegoaldean Aldude (Nafarroa Beherea), ekialdean Banka eta Aldude (NB) eta mendebaldean Irurita (Baztan) mugakide ditu.

Koartela
Auzo honetan karabineroen edo mugazainen kaserna egon zen, gaur egun hondakinak baino ez daude zutik. Hiru solairuko eraikina zen. Martxan zegoenean, 18 goardia bizi ziren, eta aduanaren arduradunak ziren. Tenientea ere egon zen, baina ez zen bertan bizi. Karabineroez gain, bi goardia sekretuak ibiltzen ziren, uniformerik gabe: Sarasola eta Bordaxuri deiturikoak."Beartzun Koartela Arlegi - Urruska Etxea - Berderiz Belaun - Beartzun" (doc player).

Beartzundar ezagunak
 Joxepi Miura, Urruxka etxekoa eta bailarako kultur dinamizatzailea.

Erreferentziak

 Kanpo-estekak 
 Baztango udal webgunea

  Elizondo  Antzanborda | Beartzun | Berro | Etxaide  

Kategoria:Elizondoko auzoak